Die sandkool (Othonna auriculifolia Licht. ex Less) is 'n plant wat endemies is aan Suid-Afrika. Dit kom in die Wes-, Oos- en Noord-Kaap asmede die westelike Vrystaat voor. Op die SANBI-rooilys is dit as 'veilig' (LC) gelys. Dit is 'n meerjarige geofiet met 'n raapvormige koudeks wat een of meer wollerige krone het. Die plant se loof is giftig vir kleinvee. Dit is saam met Passerina truncata kenmerkend aan die Passerina-truncata-tipe bergrenosterveld van die Hantam-Tankwa-Roggeveld-streek. Hierdie tipe renosterveld word net op doleriete op hoogtes van 1500 m en meer op die Hantamberge en in hooggeleë dele van die Roggeveld aangetref. Hier groei baie struikgewas, maar min grasse of eenjarige plante. ook: wildepatat, boegoekruid "Plant list" (in Engels). Geargiveer vanaf die oorspronklike op 26 Mei 2020. "SANBI-rooilys" (in Engels). Geargiveer vanaf die oorspronklike op 26 Mei 2020. Illustrated Handbook of Succulent Plants: Dicotyledons Springer Science & Business Media, 2002, ISBN 3-540-41966-7, ISBN 978-3-540-41966-2 G.D. Rowley bls.